**Belügyminisztérium**

a "Közszolgálati tisztviselőkről szóló" 2011. évi CXCIX. törvény 45. § (1) bekezdése alapján

pályázatot hirdet

**Belügyminisztérium
Fejlesztési Főosztály vezetője**

munkakör betöltésére.

**A kormányzati szolgálati jogviszony időtartama:**

Határozatlan idejű kormányzati szolgálati jogviszony vagy vezénylés a Belügyminisztérium irányítása alá tartozó rendvédelmi szervtől (hivatásos szolgálati jogviszony).

**Foglalkoztatás jellege:**

Teljes munkaidő

**A munkavégzés helye:**

1051 Budapest, József Attila u. 2-4.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

3. számú melléklet 54. pont: informatikai és számítógépes feladatkör

**Ellátandó feladatok:**

A BM Informatikai Helyettes Államtitkárság Fejlesztési Főosztályának vezetése, melynek a főbb feladatai az alábbiak:

* jóváhagyásra előkészíti a közigazgatási informatika infrastrukturális megvalósítását biztosító fejlesztési (szoftver, hardver, hálózati eszközök, telekommunikációs szolgáltatások) stratégiákat, fejlesztési, beszerzési terveket,
* közreműködik a közigazgatási informatika infrastrukturális eszközrendszerének fejlesztését érintő szerződések előkészítésében,
* a közigazgatási informatika infrastrukturális megvalósíthatóságának biztosítása körében az infokommunikációs kiadások tekintetében - a minisztériumi szervezetben és a háttérintézményekben rendelkezésre álló megfelelő szakmai kompetencia bevonásával - gondoskodik az érintett szervezetek informatikai szervezeteinek kontrolljáról, ennek keretében a pénzeszközök felhasználásával kapcsolatos hatékonysági vizsgálatok, elemzések, teljesítmény-ellenőrzések végzéséről,
* a közigazgatási informatika infrastrukturális megvalósítására irányuló stratégia végrehajtása érdekében javaslatot tesz az elektronikus közigazgatás fejlesztésére irányuló pénzeszközök felhasználásával összefüggésben,
* ellátja a NISZ Nemzeti Infokommunikációs Szolgáltató Zrt. és az IdomSoft Informatikai Zrt. szakmai felügyeletével kapcsolatos feladatokat, szakterületét érintően előkészíti az e körbe tartozó döntéseket, különösen a közszolgáltatások finanszírozásával kapcsolatos szerződések előkészítését és végrehajtását,
* felügyeli a közigazgatási informatika infrastrukturális megvalósítását biztosító informatikai eszközrendszer (szoftver, hardver, hálózati eszközök, telekommunikációs szolgáltatások) üzemeltetését, szükség szerint - a minisztériumi szervezetben és a háttérintézményekben rendelkezésre álló megfelelő szakmai kompetencia bevonásával - ellenőrzi a személyi és tárgyi feltételek meglétét, az informatikai biztonsági előírások megfelelőségét és betartását,
* felügyeleti tevékenysége körében monitoring és kontrolling rendszert működtet, az abból származó jelzéseket továbbítja a hatáskörrel rendelkező szervezetek részére,
* közreműködik a hazai és az uniós pályázati lehetőségek feltárásában,
* a közigazgatási informatika infrastrukturális megvalósíthatósága körében ellátja a feladatkörébe utalt projektek szakmai felügyeletét,
* közreműködik az Egységes Digitális Rádiótávközlő Rendszerrel kapcsolatos feladatok ellátásában, különösen a közszolgáltatások finanszírozásával kapcsolatos szerződések előkészítésében és végrehajtásában.

**Jogállás, illetmény és juttatások:**

A jogállásra, az illetmény megállapítására és a juttatásokra a "Közszolgálati tisztviselőkről szóló" 2011. évi CXCIX. törvény, vezénylés esetén a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Főiskola, egyetem: egyetemi szintű rendszerinformatikai mérnök szakképzettség; egyetemi vagy főiskolai szintű programtervező matematikus, programozó matematikus, villamosmérnök, mérnökinformatikus, műszaki menedzser, közgazdasági programozó matematikus, mérnöktanár, informatikatanár vagy számítástechnika-tanár, közgazdász gazdasági informatika szakon szerzett szakképzettség; egyetemi vagy főiskolai szintű végzettség és ügyvitelszervező, programtervező, számítógép-programozó, rendszerszervező szakképesítés vagy szakirányú továbbképzési szakon szerzett igazgatási rendszerszervező szakképzettség,
* Legalább 3 éves informatikai vagy informatikai fejlesztési területen szerzett vezetői tapasztalat,
* Hozzájárulás vagyonnyilatkozat tételi eljárás lefolytatásához,
* Hozzájárulás nemzetbiztonsági ellenőrzés lefolytatásához,
* MS Office (irodai alkalmazások) magas szintű ismerete.

**A pályázat elbírálásánál előnyt jelent:**

* projektek lebonyolításában szerzett szakmai tapasztalat,
* angol nyelvből középfokú C típusú nyelvvizsga, tárgyalási szintű nyelvtudás,
* a közigazgatás ismerete, a közigazgatásban szerzett szakmai tapasztalat, közigazgatási alapvizsga és szakvizsga megléte,
* „B” típusú jogosítvány.

**Elvárt kompetenciák:**

* vezetői kompetencia,
* nagyfokú terhelhetőség,
* precizitás,
* jó alkalmazkodási, együttműködési képesség.
* rendszerszemlélet,
* csapatmunkában való együttműködési készség,
* kezdeményező készség, hatékony döntés-előkészítés,
* megbízhatóság,
* hosszú távú elkötelezettség a közigazgatás iránt.

**A pályázat részeként benyújtandó iratok, igazolások:**

* + részletes fényképes szakmai önéletrajz a 45/2012. (III. 20.) Korm. rendelet 1. sz. melléklete szerint,
	+ motivációs levél,
	+ nyilatkozat arról, hogy a pályázati anyagot az eljárásban résztvevők megismerhetik.

A pályázaton kérjük feltüntetni a munkakör megnevezését. A 3 hónapnál nem régebbi hatósági erkölcsi bizonyítványt a nyertes pályázónak legkésőbb az állás betöltésekor kell eredetben benyújtania.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2018. június 30.

A pályázati kiírással kapcsolatosan további szakmai információt dr. Kavalecz Linda főosztályvezető nyújt, a linda.kavalecz@bm.gov.hu e-mail címen v. a +36(1)441-1148-as telefonszámon.

**A pályázatok benyújtásának módja:**

Elektronikus úton Vígh Viktória részére a viktoria.vigh@bm.gov.hu e-mail címen keresztül.

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium erre kijelölt vezetői értékelik, valamint javaslatot tesznek a munkáltatói jogkört gyakorló közigazgatási államtitkár felé a személyzeti intézkedés meghozatalára. A kiválasztott pályázók személyes interjún is meghallgathatóak. A pályázat eredményéről a pályázók elektronikus úton értesítést kapnak azzal, hogy az érvénytelen, hiányos, elkésett vagy a pályázati feltételeknek nem megfelelő pályázatokat a Belügyminisztérium jogosult érdemi vizsgálat nélkül eredménytelennek nyilvánítani.

**A pályázat elbírálásának határideje:** 2018. július 15.

**A munkáltatóval kapcsolatban további információt a** [**www.kormany.hu/hu/belugyminiszterium**](http://www.kormany.hu/hu/belugyminiszterium) **honlapon szerezhet.**